श्योपुर । जिले में लगी भादौ की झड़ी सोमवार को लगातार तीसरे दिन भी जारी रही। कभी कभी फुहार तो कभी रिमझिम बारिश से पूरा जिला तरबतर है। वहीं कराहल क्षेत्र में ही भारी बारिश के बाद जंगल की नदियों में फिर उफान आ गया, जिससे गिरधरपुर के निकट श्योपुर-ग्वालियर नैरोगेज ट्रैक फिर डूब गया। वहीं रात ८:३० बजे पार्वती नदी का जलस्तर बढऩे से खतौली पुल पर डेढ फीट पानी आ गया, जिससे श्योपुर-कोटा मार्ग पर आवगमन बंद कर दिया गया ।